Sri Lanka’s KDU hospital will be dedicated to treat only VIP COVID-19 patients.
The fact behind every news!, කොරෝනා වෛරස් ආසාදනය ලොව පුරා පැතිර යත්ම ශ්\u200dරී ලංකා රජය ද\xa0 එම රෝගයට මුහුණ දීමට විශේෂ සූදානම් දැක් වූ අතර මෙරටට පැමිණ සිටි විදේශිකයින් පවා මෙම වැඩපිළිවෙළ අගයකර තිබෙනු දැකගන්නට ලැබුණි. ජනාධිපතිතුමා විසින් පත් කරන ලද කොරෝනා කාර්ය සාධක බලකාය විසින් ලංකාවේ දී රෝගීන්ට ප්\u200dරතිකාර කිරීම සඳහා සෞඛ්\u200dයමය යටිතල පහසුකම් වැඩිදියුණු කිරීමට යුහුසුළු විය. කොරෝනා ආසාදනයවු රෝගය රෝගීන්ට ප්\u200dරතිකාර කිරීම පිණිස අංගොඩ පිහිටි ජාතික බෝවන රෝග විද්\u200dයායතනයට අමතරව තවත් රෝහල් කිහිපයක් යුහුසුළුව සූදානම් කරන ලදී. වේරහැර පිහිටි කොතලාවල ආරක්ෂක විශ්ව විද්\u200dයාලයට අයත් රෝහලද ඉන් එකකි., කොතලාවල විශ්ව විද්\u200dයාලීය රෝහලේ සේයාරුවක සහිතව\xa0 “කොතලාවල යුනිවසිටි රෝහල ආසාදිත ප්\u200dරභූන්ට වෙන්කරයි” තේමාවෙන් “උන් දැනටම ඇඳනුත් වෙන් කරගෙන ඇති. දෙයක් උනොත්\xa0 දුප්පත් උඹට මට මේ රටේ මොකක්ද වෙන්නේ කියල හිතා ගනින්” යන වදන රෝපනය කර සටහනක් ජෙප්පා නමැති ෆේස්බුක් පිටුවක ඉදිරිපත් කර තිබුණි. ෆේස්බුක් පරිශීලනය කරන්නන් රැසක් අතර හුවමාරු වෙමින් තිබූ මෙම සටහනට හිමිවු ප්\u200dරතිචාර අතර කිහිපයකින්ම මෙම සටහන අසත්\u200dය බවට ප්\u200dරකාශ කර තිබීම නිසා මේ පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය, Fact Check (සත්\u200dය තොරතුරු විමර්ශනය කිරීම), මෙම සටහනෙහි අන්තර්ගත කර තිබූ සේයාරුව පරීක්ෂාකිරීමේදී newsoflanka.com ප්\u200dරවෘත්ති වෙබ් අඩවියෙන් උපුටා ගෙන තිබූ බව පෙනී ගිය නිසා අප එම ප්\u200dරවෘත්ති අඩවියේ එම වාර්තාව පරික්ෂා කළෙමු. “කොතලාවල යුනිවසිටි රෝහල ආසාදිත ප්\u200dරභූන්ට වෙන්කරයි..!” සිරස්තලයෙන් පහත ඇති වාර්තාව එහි දක්නට ලැබුණි., එසේ වුවද එම නොමග යවන සුළු සිරස්තලය සහිතව වාර්තාවේම ඇතුළාන්තයේ මෙබඳු සටහනක් අපට දැකගැනීමට හැකිවිය., “මේ සම්බන්ධයෙන් කළ විමසීමකදී එම රෝහලේ විශේෂඥ වෛද්\u200dයවරයකු පැවසුයේ, එවැනි රාවයක් පැතිර ඇතත් එහි කිසිඳු සත්\u200dයතාවයක් නොමැති බවයි.”, ඒ අනුව එම මුල් ප්\u200dරවෘත්ති පරීක්ෂා කිරීමේදී පවා තහවුරු වුයේ ආරක්ෂක අමාත්\u200dයංශය යටතේ පවතින කොතලාවල ආරක්ෂක විශ්වවිද්\u200dයාලීය ශික්ෂණ රෝහල කොරෝනා ආසාදිත ප්\u200dරභූන් වෙනුවෙන් වෙන් කිරීමට රජය තීරණය කර ඇතැයි යන පුවත අසත්\u200dය බවය., නමුත් එම ලිපිය විවිධ පුද්ගලයින් සහ ෆේස්බුක් පිටු මගෙන් විශාල වශයෙන් හුවමාරු වී තිබෙනු දක්නට ලැබුණු අතර එසේ හුවමාරුවීමේදී සිරස්තලය පමණක් දිස් වීම හේතුවෙන් එම සිරස්තල සහිත කොටස පමණක් අයත් ඡායාරූපය කොටස (screenshot ලෙස ලබාගෙන) ඉහත පරිදි විශාල වශයෙන් හුවමාරු වන්නට ඇතැයි අනුමාන කළ හැක., අපද එම ලිපිය හුවමාරු කරගැනීමට උත්සාහ කර ගැනීමේදී එලෙස බව තහවුරු වූ අතර පහත දැක්වෙන්නේ එසේ ලිපිය හුවමාරු කිරීමේදී පෙනෙන ආකාරයකි, කොතලාවල ආරක්ෂක විශ්ව විද්\u200dයාලයේ කථිකාචාර්යවරයකු ලෙස සේවය කරන\xa0 ප්\u200dරසන්න හේරත් මහතාගේ ෆේස්බුක් පිටුවේ වූ සටහනක මෙසේ හුවමාරු වන ඡායාරුප සටහන්වලට පිළිතුරු ලබාදෙමින් මෙසේ කරුණු දක්වා තිබුණි., “මෙය මුලුමනින්ම අසත්\u200dය ප්\u200dරකාශයක් බව වගකීමෙන් යුතුව ප්\u200dරකාශ කරමු….., සම්පූර්නයෙන් නොමිලේ මහජනතාවට සේවය ලබා දෙන අප රෝහලට සමාජ මාධ්\u200dය භාවිතා කරමින් සාපරාදී සහ ද්වේශ සහගත ලෙස අපහාස කිරීම තරයේ හෙලා දකිමු….., සැමදාමත් මෙන් අදත් හෙටත්… මතුවටත්…. එහි සේවය පන්ති බේද නොසලකා මෙරට මහජනතාව වෙනුවෙන් විවෘතව තැබෙනු ඇත ……., HMP හේරත් – කතිකාචාර්යකොතලාවල ආරක්ශක විශ්ව විද්\u200dයාලය, ( විධායක අධ්\u200dයක්ෂ වෛද්\u200dය ජයන්ත බලවර්ධන මහතාගේ අවසරය මත පල කලෙමි)”, කොතලාවල ආරක්ශක විශ්වවිද්\u200dයාල රෝහල කොරෝනා ආසාදිත VIP රෝගීන්ට වෙන් කරලාද?==================================මෙය…, මෙම සටහනේ අන්තර්ගත පිළිබඳව තවදුරටත් කරුණු විමර්ශනය කිරීමේදී ඕනෑම තරාතිරමේ රෝගියෙකුට ප්\u200dරතිකාර කිරීම සඳහා කොතලාවල ආරක්ෂක විශ්වවිද්\u200dයාල රෝහල සූදානමින් සිටින බව එහි අධ්\u200dයක්ෂ විශේෂඥ වෛද්\u200dය ජයන්ත බලවර්ධන මහතා\xa0 ITN \xa0රූපවාහිණි නාලිකාව සමඟ පැවසු බව 2020 මාර්තු මස 29 දින රාත්\u200dරි 6.30 ප්\u200dරවෘත්ති විකාශයේ අන්තර්ගතව තිබුණි., තව දුරටත් කරුණු සනාථ කරගැනීම පිණිස අප සෞඛ්\u200dය අමාත්\u200dයාංශයේ බෝවන රෝග අංශයේ ප්\u200dරධානී විශේෂඥ වෛද්\u200dය සුදත් සමරවීර මහතා සමග දුරකථනයෙන් සම්බන්ධ වූයෙමු. දැනට අංගොඩ පිහිටි ජාතික බෝවන රෝග විද්\u200dයාතනයට සමාජයට තදින් බලපාන බෝවෙන රෝග අසාදිත රෝගීන් හැර\xa0 අනෙකුත් රෝගීන් ඇතුලත් නොකරන අතර, එම රෝහල කොරොනා ආසාදිත රෝගීන් වෙනුවෙන් පමණක් බොහෝදුරට වෙන්කර තිබෙන බවයි. අනෙකුත් සුළු අසාදන සහිත රෝගීන් වෙනත් රෝහල් වෙත මාරුකර යවා ඇති අතර කොරෝනා යැයි සැක සහිත රෝගීන්ද 4 දෙනෙකු පමණක් දැනට IDH රෝහලේ ප්\u200dරතිකාර ලබන බව අප සමඟ පවසා සිටියා. Daily Situation Report (31st March), තවදුරටත් කරුණු දක්වමින් සමරවීර මහතා අප සමඟ පවසා සිටියේ IDH රෝහලට අමතරව වැලිකන්ද රෝහල, මුල්ලේරියාව රෝහල් ඇතුළු රෝහල් වෙත රෝගීන් යොමු කිරීමටද බලාපොරොත්තු වන අතර එමගින් රෝගීන් එක් ප්\u200dරදේශයකට පමණක් කළමනාකරණය කරගැනීමේ හැකියාවද වෙනත් රෝහල් වෙත පැතිර යාම වලක්වා ගැනීමේ අවස්ථාවද ලැබෙන බවයි., වෛද්\u200dයතුමා අප සමඟ පවසා සිටියේ එම කළමනාකරණය මගින් පුද්ගලික ආරක්ෂණ උපකරණ වඩාත් ක්\u200dරමානුකූල ලෙස භාවිතා කිරීමේ හැකියාව ද ලැබෙන බවයි. එබැවින් යම් ලෙසකින් කොරෝනා වෛරස් ආසාදිත රෝගීන් විශාල ලෙස වැඩිවී මෙම රෝහල් තුනේ ධාරිතාව ම වීමට සිදු වුවහොත් ඉන් අනතුරුව කොතලාවල ආරක්ෂක රෝහල ඇතුළු අනෙකුත් රෝහල් වෙත රෝගීන් යොමු කරනු ඇති බවද තවදුරටත් පැහැදිලි කරමින් අවධාරණය කර සිටියා, තවදුරටත් මෙය තහවුරු කරගැනීම සඳහා ආරක්ෂක ලේකම් කමල් ගුණරත්න මහතා සමගද සම්බන්ධ වූ අතර එහිදී ඒ මහතා ද පවසා සිටියේ මෙය සම්පූර්ණයෙන්ම අසත්\u200dයය නොමඟ යවන සුළු පුවතක් බවත් ඒ සම්බන්ධයෙන් නිල නිවේදනයක් ද නිකුත් කෙරෙන බවයි, Conclusion (අවසාන නිගමනය), අපගේ විමර්ශනයෙන් පැහැදිලි වන්නේ ආරක්ෂක අමාත්\u200dයංශය යටතේ පවතින කොතලාවල ආරක්ෂක විශ්වවිද්\u200dයාලීය ශික්ෂණ රෝහල, දැනට කොරෝනා වෛරස් ආසාදිත රෝගීන්ට ප්\u200dරතිකාර කරන රෝහල් තුනේ ධාරිතාව ඉක්මවූ ගිය පසු අවශ්\u200dයතාවයක් මතු වුවහොත් පමණක් කොරොනා වෛරස් රෝගය ආසාදිත වූ රෝගීන්ට ප්\u200dරතිකාර කිරීම පිණිස ප්\u200dරයෝජනයට ගැනීමට සූදානමක් ඇති බවය. ඕනෑම තරාතිරමේ රෝගියෙකුට ප්\u200dරතිකාර කිරීම සඳහා කොතලාවල ආරක්ෂක විශ්වවිද්\u200dයාල රෝහල සූදානමින් සිටින බව එහි අධ්\u200dයක්ෂතුමා අවධාරණය කර සිටිනවා., එබැවින් ආරක්ෂක අමාත්\u200dයංශය යටතේ පවතින කොතලාවල ආරක්ෂක විශ්වවිද්\u200dයාලීය ශික්ෂණ රෝහල, කොරෝනා ආසාදිත ප්\u200dරභූන් වෙනුවෙන් වෙන් කිරීමට රජය තීරණය කර ඇතැයි යනුවෙන් ෆේස්බුක් සහ ඇතුළු අනෙකුත් සමාජ මාධ්\u200dය ජාලයන්හි පළවන ප්\u200dරවෘත්ති සම්පූර්ණයෙන්ම සාවද්\u200dය සටහන් පෙළකි., Title:Fact Check : කොතලාවල රෝහල කොරෝනා ආසාදිත ඕනෑම රෝගියකුටම ප්\u200dරතිකාර කිරීමට සුදානම්!, Result: False, Thank you so much for correcting me 💐💝, Thanks and respect…., Thanks all of you for your correct infomation and really appreciate of that\nI accepted of you truth
Fact Check : කොතලාවල රෝහල කොරෝනා ආසාදිත ඕනෑම රෝගියකුටම ප්‍රතිකාර කිරීමට සුදානම්! - Factcrescendo Sri Lanka